
Nr.29/128
RAPORT

asupra propunerii legislative pentru modificarea articolelor 167 (5) şi 176 (1) ale Legii învăţământului nr.84/1995 modificat şi completat prin Legea nr.354/2004 

(Pl.x. 183/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.X.183/10 aprilie 2006 Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea articolelor 167 (5) şi 176 (1) ale Legii învăţământului nr.84/1995 modificat şi completat prin Legea nr.354/2004 (Pl.x. 183/2006).

La întocmirea raportului Comisia a avut în vedere avizul primit de la Comisia juridică, de disciplină şi imunităţi, avizul Consiliului Legislativ, precum şi Punctul de Vedere al Guvernului.

Propunerea legislativă vizează modificarea categoriilor de cheltuieli cuprinse în finanţarea de bază, prezentate la alin.(5) art. 167 şi cele cuprinse în finanţarea complementară de la alin. (6). Posibilitatea limitată de finanţare din bugetul local a cheltuielilor de transport al elevilor este motivul trecerii acestora de la finanţarea complementară la cea de bază.

În spiritul aceluiaşi considerent se propune  şi completarea art. 176 alin. (1).


2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de 16 deputaţi, din totalul de 27 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Dumitru Miron – secretar de stat, Ministerul Educaţiei şi Cercetării.

4.  Camera Deputaţilor este prima Cameră sesizată.

În urma dezbaterii, în şedinţa din 26 aprilie 2006, Comisia propune admiterea propunerii legislative, cu următoarele modificări:
	Nr. crt.
	Text Lege 
	Text propunere legislativă
	Text propus de Comisie
	Motivare

	1.
	Titlul Legii:

Legea învăţământului nr. 84/1995
	Titlul Legii: 
Lege pentru modificarea articolelor 167 (5) şi 176 (1) ale Legii învăţământului nr.84/1995 modificat şi completat prin Legea nr.354/2004 
	Titlul Legii: 

Lege pentru modificarea şi completarea Legii învăţământului nr. 84/1995
	

	2.
	---
	---
	Articol unic – Legea învăţământului nr. 84/1995, republicată, în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, se modifică şi se completează după cum urmează:  
	

	3.
	 Art. 167 - (5) Finanţarea de bază cuprinde următoarele categorii de cheltuieli:

     a) cheltuieli de personal;

     b) cheltuieli materiale şi servicii;

     c) cheltuieli cu perfecţionarea profesională, cu excepţia cheltuielilor care se suportă din bugetul de stat.
	    Alin. (5) al art. 167 se completează cu o nouă literă (c1) şi va avea următorul cuprins:

       (c1) cheltuieli pentru transportul elevilor.
	 1. La articolul 167 alineatul (5), după litera c) se introduc două litere noi, lit. d) şi lit. e), cu următorul cuprins: 
    d) cheltuieli pentru transportul elevilor;
    e) cheltuieli pentru naveta, respectiv cele şase călătorii pe calea ferată prevăzute de lege, pentru cadrele didactice de predare şi didactice auxiliare.
Autor: Comisia

     2. La articolul 167 alineatul (6), literele e) şi f) se abrogă. 
Autor: Comisia
	Posibilitatea limitată de finanţare din bugetul local a cheltuielilor de transport al elevilor este motivul trecerii acestora de la finanţarea complementară la cea de bază.



	4.
	Art. 176. - (1) Elevii şi studenţii beneficiază de tarif redus cu 50% pentru transportul local în comun, de suprafaţa şi subteran, precum şi pentru transportul intern auto, feroviar şi naval, în tot timpul anului calendaristic.
	          Alin. (1) al art. 176 se completează, având următorul cuprins:

 Art. 176 – (11) Elevilor care nu pot fi şcolarizaţi în localitatea de domiciliu li se asigură transportul gratuit, indiferent de felul mijlocului de transport, la unitatea de învăţământ unde sunt şcolarizaţi, din bugetul MEC.
	      3.  După alineatul (1) al articolului 176 se introduce un nou alineat, alin. (11) cu următorul cuprins:
    „ (11) Elevilor care nu pot fi şcolarizaţi în localitatea de domiciliu li se asigură transportul gratuit, indiferent de mijlocul de transport, la şi de la unitatea de învăţământ unde sunt şcolarizaţi.”
Autor: Deputat Petru Andea

